**Бобан Мојсовски** - **Боби** (Охрид, 21 август 1992

) е македонски пејач од Охрид - Македонија, познат како вице-шампионот на шоуто "МК Талент" и Гран При победник на светски реномираниот фестивал "Славјански Базар" во Витебск, Белорусија.

Награди
-------

* **МАССУМ ОЛИМПИЈАДА 2007** во Скопје - Награда за најдобар вокал
* **МК ТАЛЕНТ шоу 2010** - 2 место
* **Канеофест 2010** - 1 место од публика и Гран При на фестивалот
* **Охридфест 2010** - 7 место во втората (поп) вечер на фестивалот од 31 учесник
* **Избор на песна за Евровизија 2011 Скопјефест** - 4 место од публика и 7 место на целокупната листа
* **Дискавери фестивал во Варна, Бугарија 2011** - 1 место за најдобра вокална интерпретација и 3 место за најдобра песна
* **Интернационален музички/арт фестивал "Езерски Бисери"** (2011) - 1 место во категорија Естраден Вокал.
* **Макфест 2011 во Штип, Македонија**
* **Еврофест 2011** - Награда за Најдобра Вокална Интерпретација
* **Славјански Базар 2012** - Гран При
* **Прв рок концерт "Smoke on the water" со Претседателскиот оркестар во Минск** - Ноември 2012
* **Втор рок концерт "Smoke on the water" со Претседателскиот оркестар во Минск** - Април 2013
* **Охридфест (Охридски трубадури 2013)** - Награда за најдобар сценски настап и Трето место од публика во ПоП вечер, 5 место во Интернационална вечер - Август 2013
* **Макфест 2013** во Штип, Македонија
* **X Factor Adria - 2 место - 21.06.2015**

Животопис
---------

Првите музички чекори, Боби ги направи во летото 2006, кога се пројави желба да свири некој музички инструмент и како негов примарен инструмент, тој ја одбра гитарата.Во септември 2006, тој се приклучи на бенд со име "Fatamorgana", на почетокот земајќи ја улогата на ритам гитарист и вокал, а подоцна и соло гитарист. Во Ноември 2007, Боби учествува на МАССУМ Олимпијадата во Скопје, Македонија каде од 30 учесници тие го освоија 2 место со бенд, додека Боби ја освои наградата за Најдобар вокал на Олимпијадата. Исто така, на оваа олимпијада тој се претстави и како текстописец и композитор на нивниот прв сингл "Ова е рокенрол". На 16 октомври 2008, учествува на хуманитарен концерт организиран од Црвен Крст во чест на нашата легенда "Тоше Проески" на градскиот плоштад во Охрид, Република Македонија.

Сакајќи да ја подобри својата вокална техника, Боби успева да направи контакт преку интернет со професорите по пеење "Brett Manning" (Singing Success) и Joshua Walls кои му даваат приватни часови по пеење, особено во стилот "Bel Canto" (класично пеење) од кои подоцна е класифициран како "Leggiero-Lirico tenor". Во Септември 2009, Боби и бас гитаристот на бендот формираат нов бенд наречен "Rocky Road" поради некои недоразбирања меѓу членовите на претходниот бенд и наоѓаат и тапанар.

Боби МојсовскиПрвото јавно настапување на Боби е како учесник во шоуто ""МК ТАЛЕНТ" со Драган Вучиќ (Ноември 2009 - Јуни 2010) каде Боби стигнува до финалето и завршува 2 место (вице-шампион). Еден месец подоцна, во јули 2010, Боби ја освојува првата награда од публиката и Гран При наградата на "Канеофест 2010" музичкиот фестивал со неговиот официјално прв сингл: "Верувај ми" (текст, музика: Боби Мојсоски; аранжман: Даниел Јовески). Боби учествувал на овој фестивал со неговиот бенд "Rocky Road" под името: Bobi&Rocky Road .

Месец подоцна (Август 2010), тој учествува на "Охридфест 2010" - музичкиот фестивал во Македонија со неговиот втор сингл "Молитва со бол љубовен" (текст, музика и аранжман: Даниел Јовески), каде успева да влезе во поп вечерта на фестивалот со висок успех и го освојува 2 место од телевотинг листата - 8 место на целокупната листа од 31 учесник на фестивалот.

На 26 февруари 2011, учествува на "Националниот избор на песна за Евровизија" со неговиот трет сингл "Те Краде Тој"; текст: Огнен Неделковски, Музика и аранжман: Лазар Цветкоски каде завршува на 4 место од телевотинг листата, а на 7-мо место на целокупниот пласман.
На 15 мај 2011, Боби настапува на Меѓународниот музички фестивал "Discovery" во Варна, Бугарија меѓу 15 држави каде освојува 2 награди: Награда за најдобра интерпретација (Најдобар изведувач) и 3 место во категоријата: Најдобра песна.
Во Јули 2011 година, Боби најавува нов сингл под име "Раце во Оган" (текст: Магдалена Цветкоска Ена; музика и аранжман: Лазар Цветкоски). На 13 август 2011, Боби учествува на Меѓународниот музички/арт фестивал "Езерски Бисери" каде го освојува 1 место во категоријата Естраден Вокал. На 13 октомври, Боби учествува на престижниот фестивал МАКФЕСТ 2011 со нов сингл "Ќе нема следен пат" (текст: Магдалена Цветкоска; музика и аранжман: Лазар Цветкоски). На 12 ноември 2011, Боби беше поканет како гостин на скопскиот интернационален фестивал Еврофест каде му беше доделена наградата за Најдобра вокална интерпретација. На 16 јули, Боби ја освојува Гран При наградата на Славјански Базар 2012 во Витебск, Белорусија. Во февруари 2013, Боби Мојсоски го промовира неговиот нов сингл со видео-запис "Јас и ти" (текст: Боби Мојсовски; музика: Јован Василевски; аранжман: Гоце Симоновски)

Дискографија
------------

### Синглови

* Верувај ми (2010)
* Молитва со бол љубовен (2010)
* Те краде тој (2011)
* Раце во оган (2011)
* Ќе нема следен пат (МАКФЕСТ 2011) (2011)
* Јас и ти (2013)

Надворешни врски
----------------

* Bobi Mojsoski Myspace Official Website
* Bobi Mojsoski on YouTube
* Bobi Mojsoski Facebook Official Website
* Bobi Mojsoski on ReverbNation Архивирано на 15 јули 2011 г.
* Hypedsound - Bobi Mojsoski

Извори
------

* Ohrid festival "Ohridfest 2011" - Bobi & Rocky Road - Molitva so Bol Ljuboven Архивирано на 22 јули 2011 г.
* Eurosong 2011 "Бобан Мојсовски - Те Краде Тој" Архивирано на 22 јули 2011 г.
* Boban Mojsovski (Bobi) on Eurosong Архивирано на 6 февруари 2011 г.
* Боби & Rocky Road - Оhridfest 2010
* Bobi & Rocky Road - Winners on Kaneofest 2010
* Bobi Mojsoski - Kaneofest participation
* Bobi on Skopjefest 2011 Архивирано на 22 јули 2011 г.
* Boban Mojsovski - Te Krade Toj (Macedonia Eurovision national entries
* Eurovision Macedonian song entries[*мртва врска*]
* Grand Prix of Slavianski Bazaar 2012 Архивирано на 20 септември 2012 г.